User:GarryinMongolia/sandbox

Мовэмбэр Movember нь үгийн гарлын хувьд “moustache” буюу “сахал” гэсэн Англи үгийн үндэс “Mo” болон “November” буюу “арван нэгдүгээр сар” гэсэн хоёр үгнээс бүрдсэн нийлмэл үг юм. Мовэмбэр (November) бол эрэгтэйчүүдийн эрүүл мэнд, тухайлбал, түрүү булчирхайн хорт хавдар, эрэгтэйчүүдэд зонхилон тохиолдох бусад төрлийн хавдар, өвчлөлийн талаарх олон нийтийн мэдлэг ойлголтыг дээшлүүлэх, хандив цуглуулахад чиглэсэн жил бүрийн 11 дүгээр сард зохион байгуулагддаг олон нийтийг хамарсан хөдөлгөөн юм. Уг арга хэмжээний хүрээнд хүмүүс бусдын анхаарлыг татахын тулд сахлаа ургуулдаг. Мовэмбэр хөдөлгөөнийг олон улсад санаачлан зохион байгуулагч нь Мовэмбэр Сан юм. Тус сан нь тухайн орны онцлогоос хамааран маш олон төрлийн хандивын аяныг зохион байгуулдаг. Хэлбэрийн хувьд олон янз байх боловч эдгээр бүх ‘Movember’ арга хэмжээ, аяны эрхэм зорилго нь “эрэгтэйчүүдийн эрүүл мэндийн өнөөгийн дүр төрх, нөхцөл байдлыг өөрчлөх” юм. Энэхүү аянд эрэгтэйчүүдийг өргөнөөр татан оролцуулснаар хорт хавдрыг эрт үед нь илрүүлэх, оношлох, үр дүнтэй эмчлэх, улмаар урьдчилан сэргийлж болох өвчлөл, түүнтэй холбоотой нас баралтын тоог багасгах боломж бүрдэнэ гэж зохион байгуулагчид нь үздэг байна. Жил бүрийн эрүүл мэндийн үзлэгээс гадна Мовэмбэр сан эрчүүдийг гэр бүлийн өвчний түүхээ мэдэж байх, илүү эрүүл амьдралын хэв маяг өөртөө хэвшүүлэхийг сайшаан дэмждэг. Тус сан нь 2004 оноос хойш Мовэмбэр арга хэмжээг эрчүүдийн эрүүл мэндийн тухай мэдээлэл, хандивын сангуудын талаарх ойлголтыг түгээн дэлгэрүүлэх зорилгоор Австрали, Шинэ Зеланд улсуудад зохион байгуулж ирсэн. 2007 онд Мовэмбэр Ирланд, Канад, БНЧУ, Голланд, Сальвадор, Испани, Англи, Израйл, Өмнөд Африк, Тайван, АНУ гэх мэт улсуудад салбараа нээсэн. 2011 оны байдлаар энэ санд хамгийн их хандив өгсөн үндэстэн нь Канадчууд байжээ. Global Journal-аас 2012 онд дэлхийн шилдэг 100 ТББ-ыг шалгаруулсан ба Мовэмбэр тэдгээрийн нэгээр нэрлэгдсэн байна. Мовэмбэр сангийн үйл ажиллагаанд оролцогч юуны өмнө “Movember” вебсайтад бүртгүүлнэ. 11 дүгээр сарын 1-нээс эхлэн оролцогч сахлаа ургуулж эхлэх ба тухайн сарын 31-нийг дуустал сахлаа хусах ёсгүй. Ингэхдээ сахлаа ямар ч загвараар ургуулж болдог байна. Арга хэмжээний үеэр оролцогчдийн найз, нөхөд дотны хүмүүс “Movember” санд тухайн оролцогчийн нэрээр хандив өргөдөг. Оролцогч өөрөө хүсвэл байгууллага дотроо спортын баг эсвэл энгийн баг бүрдүүлэн уг арга хэмжээнд оролцох боломжтой. Эсвэл тухайн оролцогчийн нэрээр хэн илүү их хандив өргөх вэ гэх мэт хөгжөөнт тэмцээн байгууллага дотроо зохиож болно. Сахал ургуулахын гол ач холбогдол нь “хүмүүсийн анхаарлыг татах, тэднээр сахал тавьж буй учраа асуулгах, хариулт өгөх явдал” байдаг аж. Оролцогч энэ асуултанд хариулахдаа “Movember” арга хэмжээний тухай ярих ба ингэснээр илүү их хандив цуглуулах боломж бүрддэг байна. 11 дүгээр сарын сүүлээр зохион байгуулагчид оролцогчидоо хүндэтгэн ГАЛА концерт хийж, хамгийн их хандив цуглуулсан оролцогч эсвэл багийг шалгаруулдаг. Түүнчлэн, хамгийн сайхан сахалтай залууг шалгаруулж, шагнадаг уламжлалтай. Энэхүү арга хэмжээний ач холбогдол нь залуучуудын төдийлөн ярьдаггүй сэдвийг илүү хөгжилтэй, хөнгөн байдлаар хөндөн ярилцах нөхцлийг бүрдүүлснээр эрүүл амьдрах мэдлэг мэдээллийг хүмүүст түгээх, өвчнийг эрт илрүүлэх, оношлуулах, шаардлагатай тохиолдолд эмчлүүлэх боломж бий болгож буйд оршино. Түүнчлэн Movember арга хэмжээний хүрээнд тодорхой хөрөнгө босгон хэрэгцээт судалгааны болон эрүүл мэндийн байгууллагуудад хандивладаг байна. Түүхэн хөгжлийн дараалал Мовэмбэр хөдөлгөөний анхны гараа 1999 онд хэсэг залуусын санаачилгаар Австрали улсын Аделайд хотноо эхэлсэн. Тэдгээр залуус нэгэн оройг зоогийн газар суун өнгөрүүлэхдээ сахлаа ургуулснаар хандивын аян өрнүүлэх боломжтой гэсэн санаа гаргасан нь тун удалгүй үндэстэн дамнасан томоохон хандивын аян болж өргөжсөн байна. 2004 онд Австралийн Мельбурн хотын 30 залуу эрэгтэйчүүдийн хавдар болон сэтгэл хямралын өвчний талаарх мэдлэг мэдээлэл түгээн дэлгэрүүлэх зорилгоор 30 өдрийн турш сахлаа ургуулах арга хэмжээ зохион байгуулсан нь өнөөдрийн Мовэмбэр сангийн үндэс суурь болжээ. Мовэмбэр Сан 2006 гэхэд Өмнөд Африк, Европ, Хойд Америкт салбарлан түгсээр 174 сая америк долларын сан үүсгэж чадсан ба 2010 онд л гэхэд АНУ дангаараа 7.5 сая төгрөгийн хандив цуглуулсан байна. 2012 оны хувьд нийт 1.1 сая хүн уг аянд оролцохоор бүртгүүлсэн ба нийт 95 сая гаруй америк долларын хандивлажээ. 2013 оны байдлаар энэ сан эрэгтэйчүүдийн эрүүл мэндэд зориулан 600 орчим сая долларын хандив цуглуулсан байна.

Хамтран ажиллаж буй байгууллагууд 2011 оны Мовэмбэр арга хэмжээний үеэр. Сурталчилгааны зорилгоор байрлуулсан 737-800 Боёнг онгоцыг сахал хэлбэртэй чимэглэлээр гоёсон Австралийн Үндэсний Рэгби холбооны тамирчид.

2011 онд Google Chrome Movember арга хэмжээний жинхэнэ оролцогчид хэрхэн Movember.com вэбсайтаар дамжуулан хүмүүст эрүүл мэндийн асуудлаар мэдээлэл өгч, хандив цуглуулж байгааг харуулсан видео хийсэн байна. Энэ видеог нийт 1.1 сая хүн үзсэн ба уг видеонд зориулан “Handsome Furs” хамтлаг “Repatriated" дууг дуулжээ. [26][27] 2010 онд Movember оролцогчиддоо зориулсан цөөн тооны нэрийн гутал гаргахаар олонд танигдсан гутал үйлдвэрлэгч болох “TOMS”-тай хамтран ажилласан байна. [28] 2011 онд, Австралийн агаарын тээврийн Qantas компани өөрийн онгоцуудын нэг дээр Movember.com гэж бичин, сахал зурж энэ арга хэмжээг дэмжиж буйгаа илэрхийлсэн байна. 2011 онд дэлхийн хамгийн том сахал хэлбэрт элсэн шилтгээнийг Bondi эрэг, Sydney, New South Wales-т барьсан байна. [30] 2012 онд Parks and Recreation киноны од Nick Offerman Movember-т зориулсан богино видео гаргасан нь тэр жилдээ 1.9 сая хүнд хүрч хамгийн олон хүн үзсэн топ 10 хандивын видеоны нэгээр тодорчээ. Royal Mail-н зүгээс Movember аяныг дэмжин 2012 оноос хойш сахалны зурагтай тусгай марк гаргаж эхэлсэн. [32]

Movember элчүүд [edit] Маш олон нэр хүндтэй тамирчид, урлагийн одод, алдартнууд Movember санг дэмжин ажилладаг. Тухайлбал, дэлхийн аварга Австралийн серфинг тамирчин Mick Fanning;[33] зохиолч, тоймч Samantha Brett;[34] Today спорт нэвтрүүлгийн хөтлөгч Cameron Williams; өмнөх-Big Brother –д оролцогч Ryan Fitzgerald; Queensland-ын крикетчин Andrew Symonds; болон Австралийн үндэсний хөл бөмбөгийн лигийн хэд хэдэн тоглогчийг энд дурдаж болно.[35] Үндэсний хоккейн лигийн "хэцүү залуу" George Parros нь Movember арга хэмжээнд оролцохоор 2010 оны 11 сарын 1-нд сахлаа хуссан байна. [36] 2009 онд Австралийн Рэгби холбооны тамирчид намрын тоглолтынхоо үеэр энэ арга хэмжээг дэмжин спорт сахал тавьсан байв. Түүнчлэн дэлхийн аварга Jenson Button нь Абу Даби дахь Гранд Прикс шоу дээр өөрийн сахлаа олон нийтийн өмнө харуулж, Movember арга хэмжээг дэмжсэн байна. Энэтхэгийн крикетчид болох Ravindra Jadeja, Shikhar Dhawan нар мөн байнга дэмжиж, хамтран ажилладаг. 2010 онд Montreal Canadiens мэргэжлийн хоккейн тамирчид 11 сарын туршид сахлаа ургуулсан нь тэдний вебсайт дээр тавигдсан ба энэ нь Movember арга хэмжээ дэлхий даяар түгэн дэлгэрснийг харуулсан. [37] 2011 оны Movember элчүүд Foster the People,[38] Morgan Spurlock,[39] Anaheim Ducks-ын George Parros,[40] Snoop Dogg,[41] Kevin Connolly,[42][43] Brody Jenner,[44] Matt Leinart,[45] Bloomberg телевизийн Matt Miller,[46] Mr. Clean,[47] UFC-ын хөнгөн жингийн аварга Frankie Edgar,[48], Philip Bloom нар байлаа.[49] Өмнөд Африкын Movember элч нь репчин Jack Parow юм. Movember-ыг Шинэ Зеландын спортын байгууллагууд болон нэр алдартай хүмүүс байнга дэмжсээр ирсэн. Ялангуяа үндэсний рэгби багийн ахлагч Richie McCaw[50] сангийн ажиллагаанд байнга идэвхитэй оролцдог.

Хандив[edit] Сангийн хандивын үйл ажиллагаа 2004 оноос явагдаж эхэлсэн. Хандивын мөнгийг Австралийн түрүү булчирхайн хорт хавдрын сан, Шинэ зеландын хавдрын сан, эрэгтэйчүүдийн сэтгэцийн эрүүл мэндийн сан болон Beyond Blue гэх мэт байгууллагуудад хандивладаг .[51] 2007 оноос тус сан Канад улсад Movember арга хэмжээг зохион байгуулж эхлэсэн ба олсон мөнгөө Канадын түрүү булчирхайн хавдрын судалгааны санд хандивладаг. Movember caн нь гадны олон байгууллага, сантай хамтран ажилладаг. Тухайлбал Испаны FEFOC, Английн түрүү булчирхайн хавдрын нийгэмлэг, Америк улсын Түрүү булчирхайн хавдрын сан, Livestrong Foundation сан зэргийг дурдаж болно. [51] [52][53] 2008 оноос Movember сан Ирланд улсад үйл ажиллагаагаа явуулж эхэлсэн ба Movember арга хэмжээнээс цугласан мөнгийг Ирландын Түрүү булчирхайн хорт хавдартай тэмцэх байгууллагад хандивладаг байна. [54] Сангаас гадна Movember Хороо 2006 оноос Английн харъяа газар нутаг болох Cayman Islands-д Movemeber арга хэмжээг зохион байгуулж эхэлсэн. Хорооны үйл ажиллагааг CML Offshore Recruitment ивээн тэтгэдэг бөгөөд хандивын орлогыг Кэймэн Айландсын Хавдрын Нийгэмлэгт хандивладаг байна.[55]

Видео тоглоом[edit] Football Manager 2015-ыг тоглогчид 11-дүгээр сарын турш сахлаа ургуулсан байна. [56] FIFA 14 Ultimate Team Movember Cup-ыг зохион байгуулсан.[57] SОNY Movember-ыг дэмжин DualShock 4-ын гар удирдлага дээр наах зориулалттай сахал хэлбэрийн стикер гаргасан байна. [58] Google chrome нь Movember сэдэвтэй 4 видео тоглоом гаргасан байна. [59] Warp Wiz нь Movember-ыг дэмжин шинэ дүр нэмжээ.[60]